钦定古今图书集成/明伦汇编/氏族典/第168卷 > 《郑樵通志》 > 观起
## 钦定古今图书集成/明伦汇编/氏族典/第168卷 > 《郑樵通志》 > 观起

按《左传》襄公二十二年，楚观起有宠于令尹子南，未
益禄而有马数十乘，楚人患之，王将讨焉。子南之子
弃疾，为王御士，王每见之必泣。弃疾曰：“‘君三泣臣矣，
敢问谁之罪也’？王曰：‘令尹之不能，尔所知也。国将讨
焉，尔其居乎’？”对曰：“父戮子居，君焉用之？泄命重刑，臣
亦不为。”王遂杀子南于朝，轘观起于四竟三日，弃疾
请尸，王许之。既葬，遂缢而死。